มูลนิธิเส้นด้าย หรือ กลุ่มเส้นด้าย เป็นองค์การนอกภาครัฐที่ถือกำเนิดในวันที่ 27 เมษายน พ.ศ. 2564 โดยแรกเริ่มทำงานอาสาในชื่อ กลุ่มเส้นด้าย ซึ่งเป็นกลุ่มอาสาช่วยเหลือประชาชนท่ามกลางวิกฤตการการแพร่ระบาดของเชื้อโควิด 19 ต่อมากลุ่มเส้นด้ายได้รับการประกาศจัดตั้งให้เป็น มูลนิธิเส้นด้าย โดยนายทะเบียนมูลนิธิกรุงเทพมหานคร ณ วันที่ 16 พฤศจิกายน พ.ศ. 2564 โดยมีเป้าหมายหลักในการขจัดความเหลื่อมล้ำ โดยเฉพาะในเขตที่มีความเหลื่อมล้ำสูงอย่างบริเวณโดยรอบชุมชนแออัดในเขตเมือง ผลงาน งานบรรเทาสาธารณภัย ช่วยเหลือบรรเทาวิกฤตการการแพร่ระบาดของเชื้อโควิด 19 ท่ามกลางสถานการณ์ของวิกฤตการการแพร่ระบาดของเชื้อโควิด 19 ทางมูลนิธิเส้นด้ายเส้นด้ายเป็นภาคประชาสังคมที่ได้เข้าช่วยบรรเทาสาธารณภัยนี้ โดยแรกเริ่มทางมูลนิธิได้ทำงานเป็นหน่วยประสานงานโควิด-19ทางโทรศัพท์ พร้อมการประสานงานส่งผู้ป่วยเข้ารักษา การขับรถไปรับผู้ต้องสงสัยติดเชื้อไปตรวจ และการส่งผู้ติดเชื้อเข้าสถานพยาบาล เนื่องจากจำนวนรถของทางภาครัฐไม่เพียงพอ ต่อมาเมื่อทางภาครัฐอนุญาตให้หน่วยงานพยาบาลสามารถตั้งหน่วยตรวจหาเชื้อเคลื่อนที่ได้ มูลนิธิเส้นด้ายจึงได้ทำการเข้าช่วยเหลือคัดกรองเชื้อภายในชุมชนแออัด นอกจากนี้ยังทำการแยกกักตัวผู้ติดเชื้อเพื่อรอส่งเข้ารักษา โดยระยะเวลาต่อมาทางศูนย์ปฏิบัติการ ศูนย์บริหารโควิด-19 ได้ทำการยอมรับว่า มูลนิธิเส้นด้ายสามารถช่วยเหลือผู้ป่วยได้จํานวนมาก โดยในช่วงเดือน กรกฎาคม 2564 เส้นด้ายมีสมาชิกกว่า 100 คนทั่วกทม. 200 กว่าคนทั่วประเทศ ในเดือนมิถุนายน 2564 ทำการช่วยเหลือกว่า 2,602 คน รวมถึงรับส่งผู้ป่วยเข้าสถานพยาบาลกว่า 2,200 เที่ยว ช่วยคนได้กว่า 1,500 คน พากลุ่มเสี่ยงไปตรวจเชิงรุกอีกกว่า 1,000 คน และในช่วงเดือน ธันวาคม 2564 ได้ช่วยคนไปร่วม 10,000ราย ช่วยเหลือบรรเทาอุทกภัย ในวิกฤตการณ์อุทกภัยในปี2565 มูลนิธิเส้นด้ายได้ช่วยบรรเทาความเดือดร้อนของประชาชนที่ได้ประสพภัยน้ำท่วมในพื้นที่ต่างอาทิ ปทุมธานี หนองจอก ดอนเมือง การสังหารหมู่ที่จังหวัดหนองบัวลำภู พ.ศ. 2565 ในเหตุการณ์การสังหารหมู่ที่จังหวัดหนองบัวลำภู พ.ศ. 2565ได้มีอาสาสมัครจากมูลนิธิเส้นด้ายเข้าทำการบรรเทาสาธารณภัย เช่นการจัดหาชุดสำหรับผู้เสียชีวิต และยังได้มีการยังได้ทำการระดมเงินบริจาคจากประชาชนเพื่อมอบผู้ประสบภัยและครอบครัว โดยมูลนิธิ งานด้านการช่วยเหลือผู้ประสบความเหลื่อมล้ำ ในส่วนการช่วยเหลือผู้ประสบความเหลื่อมล้ำ มูลนิธิเส้นด้ายได้ทำการเข้าช่วยเหลือ ผู้ที่ถูกล่วงละเมิดสิทธิจากผู้มีอำนาจรัฐ และผู้มีอำนาจในท้องถิ่น อาทิการเข้าไปตรวจสอบการที่เยาวชนถูกทำร้าย ในสถานสงเคราะห์ของอดีตสมาชิกวุฒิสภา และการที่เยาวชนถูกล่วงละเมิดทางเพศโดยสมาชิกสภากรุงเทพมหานคร โครงการ โครงการในปัจจุบันของมูลนิธิเส้นด้ายเป็นโครงการที่สานต่อมาจากการดำเนินงานในช่วงการแพร่ระบาดของโควิด-19 โดยมูลนิธิเส้นด้ายได้ต่อขยายส่วนงานจากการบรรเทาสาธารณภัย เป็นการช่วยเหลือผู้ป่วยติดเตียง ผู้พิการ ผู้สูงอายุ และกลุ่มเปราะบางอื่น ๆ ให้มีคุณภาพชีวิตที่ดีขึ้น โครงการรถเส้นด้าย มูลนิธิเส้นด้ายได้จัดทำโครงการรถเส้นด้ายเพื่อบรรเทาภาระและค่าใช้จ่ายในการเดินทางของกลุ่มเปราะบางที่มีความจำเป็นต้องเดินทางไปพบแพทย์ แต่ขาดทุนทรัพย์ ให้บริการรับส่งระหว่างบ้านกับสถานพยาบาลหรือสถานที่รักษาพยาบาลใกล้เคียง ในพื้นที่ กรุงเทพฯ-ปริมณฑล โครงการยืมคืนอุปกรณ์ทางการแพทย์ เนื่องด้วยมูลนิธิเส้นด้ายได้รับบริจาคอุปกรณ์ทางการแพทย์ในช่วงโควิด-19 ทางมูลนิธิเส้นด้ายจึงได้จัดทำโครงการยืมคืนอุปกรณ์ทางการแพทย์ เพื่อช่วยให้ผู้ป่วยกลุ่มเปราะบาง ผู้สูงอายุที่ขาดคุณทรัพย์ในการซื้ออุปกรณ์ทางการแพทย์ที่มีราคาสูง สามารถกลับมารักษาตัวที่บ้านรวมไปถึงมีสภาพความเป็นอยู่ที่ดีขึ้น รางวัล รางวัลที่ได้รับ รายชื่อรางวัลและการถูกเสนอชื่อ ปี รางวัล หน่วยงานมอบรางวัล ผล 2564 Prime Minister Award: Innovation for Crisis สำนักงานนวัตกรรมแห่งชาติ ได้รับรางวัล The People Awards 2022 The People ได้รับรางวัล 2565 Best Social Impact Influencer Tellscore ได้รับรางวัล รางวัลคนดีประเทศไทย มูลนิธิคนดี (ประเทศไทย) ได้รับรางวัล รางวัลเพชรมือบน สภาเครือข่ายช่วยเหลือด้านมนุษยธรรม สํานักจุฬาราชมนตรี ได้รับรางวัล 2566 COVID-19 Social Media Award Unite Health ได้รับการเสนอชื่อ กรณีพิพาทระหว่างการดำเนินงานของมูลนิธิเส้นด้าย และพรรคเส้นด้าย ในระยะเวลาต่อมาได้เกิดข้อกรณีพิพาทระหว่างการดำเนินงานของมูลนิธิเส้นด้ายและพรรคเส้นด้าย คริส โปตระนันทน์ผู้ก่อตั้งมูลนิธิได้ทำการออกมาอธิบายว่า ตัวเขา และกรรมการชุดก่อตั้งบางส่วน ที่ทำงานเกี่ยวข้องกับการเมืองได้ทำการลาออกจากมูลนิธิ ก่อนการลงสมัครรับเลือกตั้ง สภากรุงเทพมหานคร และ สภาผู้แทนราษฎร ก่อนแล้ว โดยทางกลุ่มเส้นด้ายได้ทำแยกสายการดำเนินงานระหว่างมูลนิธิกับงานการเมืองอย่างชัดเจน โดยทางนิติบุคคลทั้งสองได้มีการแยกดำเนินงานอย่างชัดเจนทั้งในส่วน กรรมการบริหาร การบริหาร และการเงิน กรรมการชุดก่อตั้ง ลำดับ ชื่อ ตำแหน่ง 1 คริส โปตระนันทน์ ประธานกรรมการ 2 ภูวกร ศรีเนียน รองประธานกรรมการ 3 พีรพล กนกวลัย กรรมการ เหรัญญิก และ เลขานุการ 4 นฤธัช สีบุญเรือง กรรมการ 5 อภิวัฒน์ ด่านศรีชาญชัย ผู้ร่วมก่อตั้ง ณ วันที่ 27 เมษายน 2564 ท่ามกลางสถานการณ์ของการแพร่ระบาดของโควิด-19 คริส โปตระนันทน์ และ กุลเชษฐ วัฒนผล ได้ร่วมกันก่อตั้งกลุ่มเส้นด้ายเพื่อบรรเทาการแพร่ระบาดของโควิด-19 เนื่องจากภาครัฐประสบความล้มเหลวในการบริหารสถานการณ์ของการแพร่ระบาดจึงส่งผลให้ อัพ กุลทรัพทย์ วัฒนผล ผู้ติดเชื้อจากคลัสเตอร์ทองหล่อ ถึงแก่กรรม เนื่องด้วย อัพ กุลทรัพย์ไม่สามารถเดินทางไปตรวจหาเชื้อโควิด-19 ได้ เพราะภาครัฐไม่มีรถแยกผู้ติดเชื้อรับส่ง ผู้ต้องสงสัยติดเชื้อไปโรงพยาบาล นอกจากนี้ในช่วงเริ่มต้นของการแพร่ระบาดประชาชนยังมีข้อสงสัยเกี่ยวกับการจัดสรรทรัพยากรโดยภาครัฐ ซึ่งอาจมีการใช้เส้นสายโดยมิได้เน้นการรับผู้ป่วยตามหลักการคัดแยกผู้ป่วยตามอาการหนักเบา ทั้งนี้กลุ่มเส้นด้ายมีผู้ร่วมก่อตั้งดังนี้ ลำดับที่ ชื่อ เพิ่มเติม 1 กุลเชษฐ วัฒนผล พี่ชายของ กุลทรัพย์ วัฒนผล (อัพ) 2 คริส โปตระนันทน์ นักกฎหมาย, ผู้ร่วมก่อตั้งพรรคอนาคตใหม่ และหัวหน้าพรรคเศรษฐกิจ 3 นายแพทย์เฉลิมชัย กุลาเลิศ สมาชิกสภาผู้แทนราษฎรกรุงเทพมหานคร พรรคประชาชน 4 พท.ภ.ชณิดาภา ภาสฐาชณันท์ แพทย์แผนไทย 5 พีรพล กนกวลัย สมาชิกสภากรุงเทพมหานคร เขตพญาไท พรรคเศรษฐกิจ 6 เรืออากาศโท ธนเดช เพ็งสุข อดีตข้าราชการทหารอากาศ สมาชิกสภาผู้แทนราษฎรกรุงเทพมหานคร พรรคประชาชน 7 ชุมพล หลักคำ อาสาชุมชน 8 กัณตภณ ดวงอัมพร สมาชิกสภาผู้แทนราษฎรกรุงเทพมหานคร พรรคประชาชน 9 นายิกา ศรีเนียน ศิลปิน นักกิจกรรมสังคม 10 อภิวัฒน์ ด่านศรีชาญชัย สมาชิกสภากรุงเทพมหานครเขตจตุจักร พรรคประชาชน 11 วรินทร อัศนีวุฒิกร นักกิจกรรมมหาวิทยาลัยมหิดล 12 นฤธัช สีบุญเรือง อาสาสมัครกู้ภัยร่วมกตัญญู 13 นิกม์ แสงศิรินาวิน 14 ณิชชา บุญลือ นักธุรกิจ, อดีตรองโฆษก พรรคไทยสร้างไทย 15 ประสิทธิ์ ปัทมผดุงศักดิ์ นักธุรกิจ และสมาชิกสภาผู้แทนราษฎรจังหวัดปทุมธานี พรรคประชาชน 16 เต็มสินี โสภาสมสวัสดิ์ พนักงานเอกชน 17 จิดาภา เชียงอินทร์ เลขานุการ 18 ณัฐวุฒิ ช่อ แอดมินเพจเฟซบุ๊คกลุ่มเส้นด้าย 19 พิมพ์กาญจน์ กีรติวิราปกรณ์ สมาชิกสภาผู้แทนราษฎรกรุงเทพมหานคร พรรคประชาชน 20 กันตพงศ์ พันชนะ นักธุรกิจอิสระ อ้างอิง ส ส ส ส ส